|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ НА МИНИСТЕРСКИЯ СЪВЕТ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/неприети** | **Мотиви** |
| --- | --- | --- | --- | --- |
|  | Асоциация на Растителнозащитна Индустрия Българияписмо № 15-276 от 06.06.2025 г. | На 09.05.2025 г. на сайта на МЗХ (<https://www.mzh.government.bg/bg/normativni-aktove/proekti-na-normativni-aktove/proekt-na-postanovlenie-na-ministerskiya-sve090525/>) е публикуван проект на Постановление на Министерския съвет за приемане на изменения и допълнения на нормативни актове на Министерския съвет, а именно на изменения и допълнения в Устройствения правилник на Министерството на земеделието, храните и горите, приет с Постановление № 260 на Министерския съвет от 2019 г. (обн., ДВ, бр. 82 от 2019 г.; изм. и доп., бр. 103 от 2020 г., бр. 34 от 2022 г. и бр. 9 от 2024 г). От публикувания Доклад към проекта става ясно, че изменението на Устройствения правилник предвижда намаляване щатната численост на Национална служба за съвети в земеделието с 5 щатни бройки, за да се осигури 1 бройка за служител по мрежова и информационна сигурност и 4 бройки за дирекция „Хидромелиорации“. Допълнителни 3 щатни бройки за дирекция „Хидромелиорации“ се осигуряват с намаляване числеността на Центъра за оценка на риска по хранителната верига. |  |  |
|  | Във връзка с така публикувания Проект на Постановление на Министерския съвет и във връзка с предвижданите изменения и допълнения на Устройствения правилник на Министерството на земеделието и храните, от името на Асоциация Растителнозащитна индустрия България (АРИБ) бихме желали да изразим нашето становище относно някои промени, които се предвиждат в щатната численост на персонала във второстепенните разпоредители с бюджет към министъра на земеделието и храните. | Не се приема | Министерският съвет съобразно своите правомощия може да извършва компенсирани промени в рамките на числеността на персонала на администрацията на изпълнителната власт по предложение на първостепенните разпоредители. |
|  | Силно ни безпокои предвиденото в проекта намаляване на числеността на Центъра за оценка на риска но хранителната верига. Разбираме и подкрепяме измененията, свързани със структурите, отговорни .за управлението на програмите, съфинансирани от Европейските фондове, както и необходимостта от подобряване организацията на работата на други дирекции в системата на МЗХ, предвид включване на нови функции и отговорности. Но призоваваме за запазване числеността на Дирекция „Продукти за растителна защита, активни вещества, антидоти и синергисти“, която в момента е само 16 щатни бройки и е пряко ангажирана с извършване на оценка и издаване на становища в областта на разрешаване на продукти за растителна защита (ПРЗ). |  |
|  | Достатъчният административен капацитет е основен фактор за справяне на държавите-членки със сроковете по процедурите за разрешаване на ПРЗ и неведнъж сме акцентирали за значението той да се запазва и надгражда, поради все по-задълбочаващите се регулационни процеси на Европейско ниво в областта на пестицидите и увеличаващия се обем на работа в структурите, отговорни за процесите на оценка и разрешаване на продукти за растителна защита. |  |  |
|  | Отбелязваме, че броят на експертите-оценители в Дирекция „Продукти за растителна защита, активни вещества, антидоти и синергисти“ (ПРЗАВАС) и към момента е недостатъчен и за голяма част от подадените заявления по процедурите за разрешаване на ПРЗ има закъснения, тъй като оценителите са ангажирани също в процеса на оценка за подновяване одобрението на две активни вещества, за които България е определена от Европейската Комисия за Държава-членка докладчик В допълнение, оценителите имат и ангажименти в процеса на изготвяне на заключения от страна на Европейския орган по безопасност на храните (ЕОБХ) - участие в срещи, изпращане на коментари и изготвяне на предложение за позиция на България в тази област. (Прилагам писмо от ЦОРХВ Ц-185/26.03.2025 г. в отговор на наш въпрос относно административния капацитет и спазване на законоустановените ангажименти и срокове за оценка и разрешават на ПРЗ). |  |  |
|  | Недостатъчният и към момента експертен състав в Дирекция ПРЗАВАС създава следните важни пречки за развитие на бизнеса и земеделието в България:1. неспазването на сроковете по всички процедури затруднява процеса на планиране от страна на фирмите (производство, етикетиране и доставка на продуктите);2. не позволява България да приема регулярно заявления в качеството си на зонална държава;членка, разглеждаща заявление за разрешаване;3. процедурата за разрешаване по взаимно признаване от централна зона не е работеща, тъй като не се приемат за оценка допълнителни данни от Южна зона;4. затруднява включването на България в т.нар. коментарен период в зоналния процес на оценка на ПРЗ;5. Липса на достатъчен набор от инструменти за растителна защита, за да се постигне адекватен и устойчив контрол на вредители, плевели и болести. |  |  |
|  | За да има ритмичност на работния процес, е необходимо броят на експертите да се увеличи във всяка област на оценка, тъй като с наличните ресурси дирекция ПРЗАВАС не може да спазва законово определените срокове за оценка на активни вещества и на продукти за растителна зашита съгласно Регламент (ЕО) № 1107/2009. Регламентът в чл. 75 определя също така ангажимента „държавите-членки да следят компетентните органи да разполагат с достатъчен на брой подходящ, квалифициран и опитен персонал, така че задълженията, предвидени в настоящия регламент, да се изпълняват ефикасно и ефективно“. За изпълнението на този ангажимент от фирмите заявители се заплащат и съответните такси, които са съизмерими с тези на останалите държави-членки. |  |  |
|  | В координация с ЦОРХВ обсъждаме възможностите за оптимизиране на работния процес, от което има взаимен интерес, но следва да отчетем, че наличният състав на дирекцията трябва да е обезпечен с достатъчно експерти, с които да се осигури изпълнение на задълженията на България като държава-членка от Южна зона и спазване на законово определените срокове за разрешаване на продукти. Това ще осигури достигането до пазара на актуални иновативни решения за растителна защита, които от една страна отговарят на най-съвременните регулаторни изисквания, а от друга осигуряват ефективна и ефикасна растителна защита и гарантират необходимите добиви и конкурентоспособност на българските земеделски производители. |  |  |
|  | С оглед изложеното, от името на фирмите-членове на Асоциация Растителнозащитна Индустрия България, моля за Вашето съдействие да се предприемат необходимите действия за запазване и увеличаване на числеността в дирекция ПРЗАВАС в изпълнение на чл. 75 от Регламент (ЕО) № 1107/2009 г. | Не се приема | Промяната е в общата численост на Центъра за оценка на риска по хранителната верига, а не по отношение на дирекция „Продукти за растителна защита, активни вещества, антидоти и синергисти“. Ръководството на ЦОРХВ след влизане в сила на постановлението за намаляване на щатната численост следва да предприеме действия за промяна на Устройствения правилинк на Центъра за оценка на риска по хранителната верига, за да отрази новото съотношение на числеността по дирекции. |
|  | Оставаме на разположение и в готовност да изложим в детайли критичността на повдигнатия въпрос относно щатната численост на Центъра за оценка на риска по хранителната верига и дирекция ПРЗАВАС. |  |  |